LiAZ-677

LiAZ-677 – didelės klasės autobusų modelis, 1967–1996 m. gamintas Rusijos bendrovės LiAZ. Tai buvo pats populiariausias LiAZ gaminys, TSRS laikais važinėjęs daugelyje šalies miestų (ypač Rusijoje, Vidurinėje Azijoje). Per visą laikotarpį surinkti 194 183 vienetai LiAZ-677 autobusų. Nuo 1977 m. leista modifikacija LiAZ-677M.

Standartinis LiAZ-677 autobusas yra 10,53 m ilgio, 2,5 m pločio, 5,15 m bazinio aukščio, sveria 8,3 t (pilnoje apkrovoje 14 t). Įrengtos dvejos durys keleiviams (pneumatinės, „vartų“ tipo, iš 2 dalių) ir atskiros durys vairuotojui (kabina atskirta nuo salono). Autobusą varo benzininis, 8 cilindrų, 200 AG, 6962 cm³ darbinio tūrio variklis ZIL-509.10-401. Didžiausias greitis – 70 km/h.http://www.sovavto.net/liaz/677-e.htm

Išleista įvairių modifikacijų – be LiAZ-677M, pritaikyto miestui, leisti LiAZ-677B ir LiAZ-677MB pritaikyti priemiesčiui, LiAZ-677A – skirtas atšiauriems kraštams, LiAZ-677G – varomas dujomis. Taip pat negausiomis serijomis leisti bandomieji, turistiniai LiAZ-677 modeliai.

Po 2010 m. dauguma LiAZ-677 autobusų buvo nurašyti, dar yra išlikę važinėjančių atokesnėse Rusijos, Vidurinės Azijos vietose.

 Šaltiniai 

Kategorija:Autobusai
Kategorija:Tarybų Sąjungos automobiliai